b'\n_START_ARTICLE_\nGolia (soi de vi\xc8\x9b\xc4\x83 de vie)\n_START_SECTION_\nOrigine\n_START_PARAGRAPH_\nSoiul a fost ob\xc8\x9binut la Sta\xc8\x9biunea de Cercetare \xe2\x80\x93 Dezvoltare pentru Viticultur\xc4\x83 \xc8\x99i Vinifica\xc8\x9bie Ia\xc8\x99i prin hibridarea intraspecific\xc4\x83 \xc3\xaentre soiurile Sauvignon x \xc8\x98arba fiind omologat \xc3\xaen anul 1999 \xc8\x99i brevetat \xc3\xaen 2004.Autori_NEWLINE_D\xc4\x83nulescu Dumitru, Calistru Gheorghe, Damian Doina \xc8\x99i Cr\xc4\x83can\xc4\x83 Alexandru_NEWLINE_Caractere ampelografice\n_START_SECTION_\nDezmugurire cu rozeta sc\xc4\x83moas\xc4\x83, de culoare verde-g\xc4\x83lbui. V\xc3\xa2rful l\xc4\x83starului \xc8\x99i primele frunzuli\xc8\x9be sunt acoperite de peri lungi \xc8\x99i de\xc8\x99i, de culoare verde deschis. Frunzele tinere sunt peroase, de culoare verde g\xc4\x83lbui.Frunza adult\xc4\x83 este mic\xc4\x83 (12-14 cm lungime), orbicular\xc4\x83, tri sau pentalobat\xc4\x83, cu limbul de culoare verde-deschis, peroas\xc4\x83 pe traiectul nervurilor pe fa\xc8\x9ba inferioar\xc4\x83. Sinusurile laterale, deschise \xc3\xaen form\xc4\x83 de U, iar sinusul pe\xc8\x9biolar, \xc3\xaen form\xc4\x83 de V, mai mult sau mai pu\xc8\x9bin deschis. Din\xc8\x9bii sunt mici \xc8\x99i cu margini convexe. Strugurii sunt compac\xc8\x9bi cilindro \xe2\x80\x93 conici, multiaxiali \xc8\x99i r\xc4\x83muro\xc8\x99i, mici ca m\xc4\x83rime (114 \xe2\x80\x93 160 g). Boabele sunt mici (1,10 -1,45 g), uniforme, de form\xc4\x83 rotund\xc4\x83 cu pieli\xc8\x9ba colorat\xc4\x83 \xc3\xaen verde \xe2\x80\x93 g\xc4\x83lbui \xc8\x99i punct pistilar persistent, elastic\xc4\x83 \xc8\x99i neaderent\xc4\x83 la pulp\xc4\x83. Con\xc8\x9binutul pulpei este alb \xe2\x80\x93 verzui, zemos, dulce \xe2\x80\x93 acri\xc8\x99or, cu arom\xc4\x83 specific\xc4\x83 de soi.L\xc4\x83starii au meritale scurte, fin striate, de culoare verde. Coardele \xc3\xaen toamn\xc4\x83 au culoarea galben-brun.\n_START_PARAGRAPH_\n\xc3\x8ensu\xc8\x99iri agrobiologice \xc8\x99i tehnologice'